CELEX: 32010D1020(01)
Language: ro
Date: 2010-10-18 00:00:00
Title: Decizia Biroului Parlamentului European din 5 iulie și 18 octombrie 2010 de modificare a normelor de aplicare a Statutului deputaților în Parlamentul European

20.10.2010   
            
            
               RO
            
            
               Jurnalul Oficial al Uniunii Europene
            
            
               C 283/9
            
         DECIZIA BIROULUI PARLAMENTULUI EUROPEAN
   din 5 iulie și 18 octombrie 2010
   de modificare a normelor de aplicare a Statutului deputaților în Parlamentul European
   2010/C 283/04
   BIROUL PARLAMENTULUI EUROPEAN,
   având în vedere Tratatul privind funcționarea Uniunii Europene, în special articolul 223 alineatul (2),
   având în vedere Statutul deputaților în Parlamentul European (1),
   având în vedere articolul 8 și articolul 23 din Regulamentul de procedură al Parlamentului European,
   întrucât:
   
               (1)
            
            
               Este necesară clarificarea modului în care deputații folosesc anumite indemnizații, cum ar fi indemnizația pentru asistență parlamentară și indemnizația pentru cheltuieli generale. Deputaților ar trebui să li se comunice în special informații cu privire la cheltuielile care pot face obiectul rambursării din anumite indemnizații.
            
         
               (2)
            
            
               Deputații pot să recurgă la prestatori de servicii, pentru a beneficia de servicii precise și clar identificate, în legătură directă cu exercitarea mandatului parlamentar. Este necesar să se mențină regula generală ca astfel de servicii să nu includă punerea la dispoziție de personal. Cu toate acestea, ar trebui ca deputații să aibă posibilitatea de a recurge la personal temporar, pus la dispoziție de o agenție de muncă temporară, de exemplu pentru a înlocui un asistent aflat în concediu medical de scurtă durată.
            
         
               (3)
            
            
               Pentru a asigura transparența, numele asistenților acreditați și ai asistenților locali ai deputaților care au încheiat contracte de muncă cu deputații ar trebui să fie publicate pe pagina de internet a Parlamentului European, împreună cu numele deputaților pe care îi asistă. Totuși, din rațiuni de protecție a siguranței personale, aceste persoane ar trebui să aibă posibilitatea de a solicita ca numele lor să nu fie publicate.
            
         
               (4)
            
            
               În general, un agent de plată al deputatului din statul membru în care a fost ales nu este în măsură să acționeze în calitate de agent de plată pentru stagiarii al căror stagiu se desfășoară la Bruxelles și la Strasbourg. Prin urmare, ar trebui să se asigure posibilitatea ca Parlamentul să își asume această responsabilitate. De asemenea, este necesară eliminarea posibilității parlamentelor naționale de a acorda servicii de agent de plată deputaților, deoarece această opțiune nu a fost utilizată. Aceste modificări ar trebui să se aplice de la 14 iulie 2009, ca și o serie de modificări tehnice aduse dispozițiilor privind agenții de plată, aplicarea rambursării cheltuielilor pentru asistență parlamentară și obligațiile care rezultă din contractele de muncă.
            
         
               (5)
            
            
               Normele de aplicare a Statutului deputaților în Parlamentul European (2) („normele de aplicare”) prevăd o procedură de contestare pe care o au la dispoziție deputații care consideră că normele de aplicare au fost incorect puse în aplicare în cazul lor. Este necesară clarificarea procedurii, în special prin stabilirea unor termene și prin garantarea faptului că decizia finală este adoptată de organul competent, și anume Biroul,
            
         ADOPTĂ PREZENTA DECIZIE:
   Articolul 1
   Normele de aplicare se modifică după cum urmează:
   
               1.
            
            
               Articolul 25 se înlocuiește cu următorul text:
               „Articolul 25
               Dreptul la indemnizație
               Deputații au dreptul la o indemnizație pentru cheltuieli generale sub forma unei sume forfetare pentru acoperirea cheltuielilor intervenite în cursul activităților lor parlamentare. Deputații nu au dreptul să utilizeze indemnizația pentru cheltuieli generale pentru activități acoperite prin alte tipuri de indemnizație în conformitate cu prezentele norme de aplicare sau cu alte norme ale Parlamentului, cu excepția cazului în care au epuizat sumele aferente acestor indemnizații.”
            
         
               2.
            
            
               Articolul 28 se înlocuiește cu următorul text:
               „Articolul 28
               Cheltuieli compensate
               1.   Indemnizația pentru cheltuieli generale este destinată acoperirii următoarelor tipuri de cheltuieli:
               
                           —
                        
                        
                           cheltuieli pentru funcționarea și întreținerea biroului;
                        
                     
                           —
                        
                        
                           furnituri de birou și documentare;
                        
                     
                           —
                        
                        
                           cheltuieli pentru echipamentul de birou;
                        
                     
                           —
                        
                        
                           activități de reprezentare;
                        
                     
                           —
                        
                        
                           costuri administrative.
                        
                     2.   Biroul adoptă o listă neexhaustivă de cheltuieli care pot fi rambursate din indemnizația pentru cheltuieli generale.”
            
         
               3.
            
            
               Articolul 34 se înlocuiește cu următorul text:
               „Articolul 34
               Principii generale
               1.   Deputații recurg la:
               
                           (a)
                        
                        
                           asistenți parlamentari acreditați, astfel cum se prevede la articolul 5a din regimul aplicabil celorlalți agenți; și
                        
                     
                           (b)
                        
                        
                           persoane fizice, care îi asistă în statul membru în care au fost aleși și care au încheiat cu deputații un contract de muncă sau de prestări de servicii în conformitate cu legislația națională aplicabilă, în condițiile prevăzute în prezentul capitol, denumiți în continuare «asistenți locali».
                        
                     2.   Mai mulți deputați pot constitui o grupare, pentru a angaja sau a utiliza împreună serviciile aceluiași asistent sau ale mai multor asistenți, în sensul definiției de la alineatul (1). În acest caz, deputații respectivi desemnează dintre ei pe deputatul sau deputații autorizați să semneze contractele, în numele grupării. O declarație de constituire a grupării de deputați trebuie să figureze în anexa la contractul individual încheiat cu asistentul sau asistenții în cauză.
               În declarația respectivă deputații stabilesc repartizarea cotelor-părți respective care se deduc din suma prevăzută la articolul 33 alineatul (4).
               3.   Articolele 35-42 nu se aplică asistenților parlamentari acreditați.
               4.   Pot fi, de asemenea, rambursate cheltuielile realizate în cadrul convențiilor de stagiu, stabilite pe baza condițiilor prevăzute de Birou.
               5.   Fără a aduce atingere alineatului (1) litera (b), deputații pot, de asemenea, să recurgă la prestatori de servicii, pentru a beneficia de servicii precise și clar identificate, în legătură directă cu exercitarea mandatului parlamentar, în condițiile prevăzute în prezentul capitol.
               6.   Serviciile furnizate nu pot să includă punerea la dispoziție de personal, cu excepția serviciilor temporare ale prestatorilor care oferă astfel de servicii în mod profesionist și regulat și care sunt autorizați în conformitate cu legislația națională să presteze serviciile respective.
               7.   Biroul adoptă o listă neexhaustivă de cheltuieli care pot fi rambursate din indemnizația pentru asistență parlamentară.
               8.   Numele persoanelor menționate la alineatul (1) litera (a) și ale persoanelor menționate la alineatul (1) litera (b) care au încheiat un contract de muncă cu deputatul în cauză, se publică, pe durata contractului, pe pagina de internet a Parlamentului European, împreună cu numele deputatului pe care îl asistă.
               Persoanele respective pot, din rațiuni de protecție a siguranței personale, să solicite în scris ca numele lor să nu fie publicate pe pagina de internet a Parlamentului European. Secretarul General decide dacă aprobă sau nu această cerere.”
            
         
               4.
            
            
               Articolul 35 se modifică după cum urmează:
               
                           (a)
                        
                        
                           alineatele (3) și (4) se înlocuiesc cu următorul text:
                           „3.   Deputatul încheie un contract individual cu agentul de plată ales, care îndeplinește cerințele enumerate la alineatul (2).
                           Cheltuielile efectuate cu ocazia utilizării serviciilor furnizate de agenții de plată în conformitate cu alineatul (1) sunt acoperite prin suma prevăzută la articolul 33 alineatul (4) și nu sunt afectate de limita menționată la articolul 41 alineatul (2).
                           4.   Contractul dintre deputat și agentul de plată se încheie pe baza unui contract-tip aprobat de către Birou.
                           În contractul-tip sunt definite modalitățile de plată pentru contractele menționate la alineatul (1), în conformitate cu prezentul capitol, precum și remunerația și răspunderea agentului de plată.”;
                        
                     
                           (b)
                        
                        
                           alineatul (5) se elimină.
                        
                     
         
               5.
            
            
               La articolul 36 alineatele (4) și (5) se înlocuiesc cu următorul text:
               „4.   Parlamentul plătește agentului de plată suma datorată conform contractelor, inclusiv acordurile de stagii, pentru care acesta este răspunzător, în urma prezentării documentelor justificative necesare.
               5.   La cererea deputatului, Parlamentul plătește direct, în mod excepțional și în numele deputatului, salariile nete ale asistenților cu care deputatul a încheiat un contract de muncă, precum și indemnizațiile stagiarilor. Agentul de plată comunică fără întârziere serviciului competent sumele care trebuie plătite cu titlul de contribuții de asigurări sociale și impozite și întocmește fișele de plată.
               5a.   Prin derogare de la articolul 35 alineatul (1), nu este necesar ca acordurile de stagiu scutite de impozite, contribuții la sistemul național de asigurări sociale și alte taxe să fie administrate de un agent de plată, dacă deputatul prezintă, înainte de începerea stagiului:
               
                           (a)
                        
                        
                           o certificare din partea agentului său de plată, care să ateste că stagiul respectă legislația în vigoare și este scutit de prelevările menționate anterior; sau
                        
                     
                           (b)
                        
                        
                           pentru stagiile care au loc în sediile Parlamentului din Bruxelles sau Strasbourg, o declarație care să autorizeze serviciile Parlamentului să verifice scutirea de prelevările menționate anterior pe lângă autoritatea națională competentă.”
                        
                     
         
               6.
            
            
               La articolul 37, alineatul (1) se înlocuiește cu următorul text:
               „1.   Cererea de rambursare a cheltuielilor de asistență parlamentară în conformitate cu articolul 34 alineatul (1) litera (b) și cu articolul 34 alineatele (2), (4) și (5), în care se specifică beneficiarii și valoarea plăților ce urmează a fi efectuate, este înaintată serviciului competent de către deputat sau de către agentul său de plată, fiind contrasemnată de către toți deputații în cauză și, cu excepția cazului prevăzut la articolul 36 alineatul (5a) litera (b), de către agentul de plată. Cererea este însoțită de documentele justificative prevăzute la articolul 38, în cazul contractelor de muncă și la articolul 41, în cazul contractelor de prestări de servicii.”
            
         
               7.
            
            
               La articolul 39 alineatele (1) și (2) se înlocuiesc cu următorul text:
               „1.   Pe perioada prevăzută de legislația națională aplicabilă și timp de cel puțin un an de la încheierea legislaturii respective, agentul de plată ține evidența salariilor, precum și a impozitelor și a contribuțiilor de asigurări sociale (plătite atât de angajat, cât și de angajator) într-un registru al statelor de plată. În cazul în care un contract cu un agent de plată se încheie înainte de termenul mandatului deputatului, se transmite fără întârziere o copie certificată conform a documentelor susmenționate către noul agent de plată ales de deputat, astfel cum se prevede la articolul 35 alineatul (3).
               2.   Pentru fiecare asistent angajat, agentul de plată transmite serviciului competent, cel târziu până la data de 30 martie a anului următor exercițiului financiar parlamentar de referință, precum și la sfârșitul contractului, o evidență a cheltuielilor realizate, cu titlu de salarii, deduceri fiscale și contribuții de asigurări sociale, sau a oricăror alte cheltuieli rambursabile, în special în scopul regularizării plăților efectuate în avans. Agentul de plată atestă, de asemenea, îndeplinirea tuturor obligațiilor care decurg din legislația națională aplicabilă.
               Aceste situații sunt elaborate în conformitate cu specificațiile stabilite de Parlament.”
            
         
               8.
            
            
               La articolul 62, alineatul (2) se înlocuiește cu următorul text:
               „2.   Deputații restituie Parlamentului sumele neutilizate, cu excepția cazului în care sumele respective sunt rambursate sub formă de sume forfetare.”
            
         
               9.
            
            
               Articolul 72 se înlocuiește cu următorul text:
               „Articolul 72
               Contestarea
               1.   Orice deputat care consideră că prezentele norme au fost puse în aplicare în mod incorect cu privire la persoana sa de către serviciile competente, poate adresa în scris o contestație Secretarului General.
               Decizia Secretarului General cu privire la contestație prezintă motivele pe care se întemeiază.
               2.   În cazul în care nu este de acord cu decizia Secretarului General, deputatul poate solicita, în termen de două luni de la notificarea deciziei Secretarului General, trimiterea chestiunii către chestori, care iau o hotărâre după consultarea Secretarului General.
               3.   Dacă una dintre părțile unei proceduri de contestare nu este de acord cu decizia adoptată de chestori, aceasta poate solicita, în termen de două luni de la notificarea deciziei respective, trimiterea chestiunii Biroului, care ia decizia finală.
               4.   Prezentul articol se aplică moștenitorilor legali ai deputaților, precum și foștilor deputați și moștenitorilor legali ai acestora.”
            
         Articolul 2
   1.   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   2.   Prezenta decizie se aplică din aceeași zi, cu excepția dispozițiilor de la:
   
               (a)
            
            
               articolul 1 punctele 1 și 3 [în măsura în care se referă la articolul 34 alineatul (7) din normele de aplicare] și punctele 4-8, care se aplică de la 14 iulie 2009;
            
         
               (b)
            
            
               articolul 1 punctul 3 [în măsura în care se referă la articolul 34 alineatele (1)-(6) și alineatul (8) din normele de aplicare], care se aplică de la 1 ianuarie 2010;
            
         
               (c)
            
            
               articolul 1 punctul 2, care se aplică de la 1 ianuarie 2011.
            
         
      (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).
   
      (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).